Eurovision Song Contest 1962

Eurovision Song Contest 1962 var den syvende utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen fant sted i Villa Louvigny i Luxembourg søndag 18. mars 1962. Sendingen ble produsert av den luxembourgske kringkasteren CLT som følge av at Luxembourg vant Eurovision Song Contest 1961 året før med Jean-Claude Pascal og «Nous les amoureux». Programleder var Mireille Delannoy. 

De 16 deltagende landene var de samme som året før. EBU innførte dette året et nytt poengsystem. I stedet for ti stemmer til fri fordeling, skulle hver nasjonale jury gi 1, 2 og 3 poeng til sine tre favorittsanger.  

Frankrike vant sin tredje seier med «Un premier amour», fremført av Isabelle Aubret. Dette var tredje året på rad at et franskspråklig bidrag vant konkurransen, og også andreplassen fra Monaco og tredjeplassen fra Luxembourg hadde fransk tekst. Jugoslavia og Storbritannia endte på delt fjerdeplass. Den største slageren dette året fikk derimot sjetteplassen – Tysklands Conny Froboess med sangen «Zwei kleine Italiener». Sangen toppet singellistene i flere land, inkludert Norge. Det norske bidraget var «Kom sol, kom regn», fremført av Inger Jacobsen. Norge endte på en delt tiendeplass med 2 poeng, begge fra Frankrike.  

 Bakgrunn 
venstre|miniatyr|Villa Louvigny, stedet for konkurransen.Etter seieren med «Nous les amoureux» året før, var Luxembourg vertskap for første gang. Den luxembourgske kringkasteren CLT la konkurransen til hovedkvarteret sitt, Villa Louvigny i Luxembourg by. Bygningen huset både studioer og kontorer til de ansatte i kringkasteren og hadde en stor konsertsal, der konkurransen fant sted. 

Finalen ble arrangert søndag 18. mars 1962. Dette var siste gang finalen ikke gikk på en lørdag; fra 1963 av har finalen alltid vært arrangert på en lørdag kveld. Programleder var kanalverten Mireille Delannoy, mens Jean Roderès var orkesterleder.

 Format 
Hvert deltakerland deltok via en kringkaster som var medlem av EBU. Landene stilte med ett bidrag hver, og dette skulle fremføres av en solist eller en duo. Det var med andre ord ikke tillatt med flere enn to artister på scenen.

Vinneren ble kåret gjennom juryavstemning, og dette året endret EBU poengsystemet som hadde vært i bruk siden 1957. Hvert land hadde fortsatt en jury med ti medlemmer, men i motsetning til perioden 1957–1961 skulle ikke medlemmene gi én stemme til sin favorittsang. I stedet ga hvert medlem henholdsvis 1, 2 og 3 poeng til sine tre favorittsanger. Deretter ble medlemmenes poeng lagt sammen, og førsteplassen ble tildelt 3 poeng, andreplassen 2 poeng og tredjeplassen fikk 1 poeng. 

Jurymedlemmene var nødt til å avgi stemme, og de kunne ikke stemme på sitt eget land. Jurymedlemmene skulle være lekfolk, og ikke profesjonelle musikere, utgivere eller komponister.

 Bidrag og låtskrivere 
Deltakerantallet holdt seg på 16 land med de samme landene som deltok året før. Startrekkefølgen ble avgjort ved loddtrekning. Finland åpnet konkurransen, mens Monaco avsluttet. Norge fikk startnummer ti.

Oversikt over låtskrivere, tekstens språk og oversettelse på norsk. Tabellen er sortert i alfabetisk rekkefølge etter deltakerland.
LandKringkasterArtistSangKomponistTekstforfatterSpråkNorsk oversettelseRTBFud Leclerc«Ton nom»Eric ChanneTony GolanFranskDitt navnDRMarion Rung«Tipi-tii»Kari Tuomisaari, Jaakko SaloFinskPip-pipYleEllen Winther«Vuggevise»Kjeld BonfilsSejr Volmer-SørensenDanskVuggesangRTFIsabelle Aubret«Un premier amour»Claude-Henri VicRoland Stephane ValadeFranskEn første kjærlighetRaiClaudio Villa«Addio, addio»Domenico ModugnoFranco MigliacciItalienskFarvel, farvelJRTLola Novaković«Ne pali svetlo u sumrak»Jože PrivšekDragutin BritvićSerbiskIkke skru på lyset i skumringenCLTCamillo Felgen«Petit bonhomme»Jacques DatinMaurice VidalinFranskLille guttTMCFrançois Deguelt«Dis rien»Henri SalvadorRené RouzaudFranskIkke si noeNTSDe Spelbrekers«Katinka»Joop StokkermansHenny Hamhuis, Lodewijk PostNederlandsk–NRKInger Jacobsen«Kom sol, kom regn»Kjell KarlsenIvar AndersenNorsk–TVEVictor Balaguer«Llámame»Mario SellesMiguel PortolesSpanskRing megBBCRonnie Carroll«Ring-A-Ding Girl»Syd CordellStan ButcherEngelskRing-a-ding-jenteSRG SSRJean Philippe«Le retour»Géo VoumardÉmile GardazFranskTilbakekomstenSRInger Berggren«Sol och vår»Åke Gerhard, Ulf KjellqvistSvenskSol og vårSWF for ARDConny Froboess«Zwei kleine Italiener»Christian BruhnGeorg BuschorTyskTo små italienereORFEleonore Schwarz«Nur in der Wiener Luft»Bruno UherTyskBare i wienerluften

 Tilbakevendende artister 
ArtistLandDeltok iMerknaderFrançois Deguelt1960Camillo Felgen1960Fud Leclerc1956, 1958, 1960Sang i 1956 «Messieurs les noyés de la Seine», det ene av Belgias to bidrag dette året.Jean Philippe1959Representerte Frankrike i 1959.

 Sendingen 
venstre|miniatyr|Scenen var dekorert som en praktfull ballsal.
Finalen ble lagt til søndag 18. mars 1962 – samme dato som året før. Sendingen varte fra 21.30 til 22.55 sentraleuropeisk tid (22.30–23.55 norsk tid, som hadde sommertid på dette tidspunktet).
miniatyr|227x227pk|Isabelle Aubret vant konkurransen for Frankrike – landets tredje seier.
Programmet startet med eksteriørbilder av Villa Louvigny mens orkesteret spilte fjorårsvinneren «Nous les amoureux». Deretter kom Mireille Delannoy på scenen og ønsket hvert deltakerland god kveld på sitt respektive nasjonalspråk.     

Etter en kort introduksjon på fransk, startet presentasjonen av de 16 deltakermelodiene. Scenen var dekorert som en klassisk ballsal med store falske vinduer, dekorerte vegger, gardiner, urner og lysekroner.   

Underveis i sendingen var det flere ganger problemer med strømmen, og lyset forsvant i et kort øyeblikk under Nederlands fremføring, og mellom den franske og norske fremføringen. Scenen var også dekorert med stjerner som blinket, men de forble mørke under store deler av sendingen på grunn av strømproblemene. 

 Avstemningen 
Etter at de 16 landene hadde fremført sine bidrag, forsøkte et 17. land å fremføre sitt bidrag – det fiktive landet Zavattaland. «Kuppet» var imidlertid en del av pausenummeret, en sketsj med den franske klovnen og komikeren Achille Zavatta. Etter at sketsjen var over, startet avstemningen.  

Landene avga stemmene sine i motsatt rekkefølge av startrekkefølgen, slik ordningen var i konkurransens første år. Dette var imidlertid siste gang dette ble gjort; fra 1963 av stemte landene i samme rekkefølge som startrekkefølgen. Frankrike tok raskt ledelsen og vant en overlegen seier med 26 poeng – dobbelt så mange poeng som andreplassen. Norge kom på en tredelt tiendeplass med Inger Jacobsen og «Kom sol, kom regn». Norge fikk bare 2 poeng, begge fra vinnerlandet Frankrike.  

Den norske juryen hadde også Frankrike som favoritt og ga sangen 3 poeng. Monaco fikk 2 poeng, mens Finland fikk 1 poeng. Kari Borg Mannsåker leste de norske stemmene.  Spania, Nederland, Østerrike og Belgia ble de første landene som fikk null poeng i Eurovision Song Contest. Belgias artist, Fud Leclerc, deltok for fjerde gang og siste gang i konkurransen dette året.
miniatyr|Tyske Conny Froboess (midten) fikk den største slageren etter finalen.

 Vinnere og hiter 
I likhet med vinneren året før, fikk ikke «Un premier amour» noen stor salgssuksess i Europa. Sangen kom bare inn på den franske og den vallonske singellisten. I Frankrike nådde den plass 14 som høyeste notering, og i Vallonia plass 16 på singellisten.  Velg Isabelle PASCAL fra rullemenyen og trykk OK. 

Derimot var det sjetteplassen, tyske «Zwei kleine Italiener», fremført av barnestjernen Conny Froboess, som ble den store slageren i Europa dette året. Sangen om de to italienske gjestearbeiderne som lengtet hjem til Napoli, gikk inn på singellister over hele Europa. Den toppet listene i Tyskland, Nederland, Belgia og Norge – hvor sangen lå 21 uker på singellisten. 

Froboess spilte inn sangen på engelsk, nederlandsk og italiensk. I tillegg spilte flere andre artister inn egne versjoner av sangen. I Norge skrev Ivar Andersen en norskspråklig versjon, kalt «Tina og Marina». Den norske versjonen ble fremført av Anita Thallaug, som skulle komme til å representere Norge i konkurransen året etter.
 Norges bidrag 
miniatyr|Jacobsen fremfører «Kom sol, kom regn».
Norge deltok i konkurransen for tredje gang, og den norske finalen gikk av stabelen i Oslo søndag 18. februar med Odd Grythe som programleder. En timannsjury kåret «Kom sol, kom regn», skrevet av Kjell Karlsen og Ivar Andersen, til vinner. Laila Dalseth fremførte sangen med Kringkastingsorkestret, men NRK valgte Inger Jacobsen til å fremføre den i Eurovision Song Contest. Jacobsen fremførte sangen med lite orkester i den norske finalen.

Orkesterleder Øivind Bergh dirigerte det luxembourgske orkestret, mens Odd Grythe kommenterte sendingen for NRK Fjernsynet og NRK Radio. Programleder og programskaper Kari Borg Mannsåker leste den norske juryens stemmer under avstemningen. 

Den norske juryen stemte slik: 
PoengLand321

Resultat 
Liste over deltakerne og det offisielle resultatet. Tabellen er rangert etter startrekkefølge; plasseringen og poengsummen er i kolonnene til høyre.
Startnr.LandArtistSang PlassPoeng01  Marion Rung «Tipi-tii» 7 402  Fud Leclerc «Ton nom» 13 003  Victor Balaguer «Llámame» 13 004  Eleonore Schwarz «Nur in der Wiener Luft» 13 005 Ellen Winther «Vuggevise» 10 206  Inger Berggren «Sol och vår» 7 407  Conny Froboess «Zwei kleine Italiener» 6 908  De Spelbrekers «Katinka» 13 009  Isabelle Aubret «Un premier amour» 1 2610  Inger Jacobsen «Kom sol, kom regn» 10 211  Jean Philippe «Le retour» 10 212  Lola Novaković «Ne pali svetlo u sumrak» () 4 1013 Ronnie Carroll «Ring-A-Ding Girl» 4 1014  Camillo Felgen «Petit bonhomme» 3 1115  Claudio Villa «Addio, addio» 9 316  François Deguelt «Dis rien» 2 13

 Poengtavle 
Tavlen er ordnet i samme rekkefølge som landene stemte i.
DeltakerlandPoenggivende landSumPlass31470130130131121013472221296013121133333222261221022103321110422213104311331132139321313132

 Toppoeng 
Hver jury ga 1, 2 og 3 poeng til sine tre favorittsanger. Oversikt over hvem som ga og mottok 3 poeng.
 Antall  Deltaker  Toppoeng fra:5   Jugoslavia, Norge, Sveits, Sverige, Tyskland 3    Belgia, Monaco, Spania   Luxembourg, Nederland, Østerrike 2    Frankrike, Italia1   Storbritannia   Finland   Danmark

 Dirigenter 
Mens Jean Roderès var sjefdirigent, hadde flere av landene med sin egen dirigent. Under er en liste over deltakerlandenes dirigenter, listet etter startrekkefølgen.
 Land Dirigent   FinlandGeorge de Godzinsky BelgiaHenri Segers SpaniaJean Roderès ØsterrikeBruno Uher DanmarkKai Mortensen SverigeEgon Kjerrman TysklandRolf-Hans Müller NederlandDolf van der Linden FrankrikeFranck Pourcel NorgeØivind Bergh SveitsCedric Dumont JugoslaviaJože Privšek StorbritanniaWally Stott LuxembourgJean Roderès ItaliaCinico Angelini MonacoRaymond Lefèvre

 Kommentatorer og poengopplesere 
Hvert land hadde en talsperson som annonserte sitt lands poeng over telefon på engelsk eller fransk. Under er talspersonene i samme rekkefølge som under avstemningen. Dette var siste gang avstemningen ble gjennomført i motsatt rekkefølge av startrekkefølgen.

 Ukjent
 Enzo Tortora
 Robert Diligent
 Alex Macintosh
 Mladen Delić
 Alexandre Burger
 Kari Borg Mannsåker
 André Valmy
 Ger Lugtenburg
 Klaus Havenstein
 Tage Danielsson
 Ole Mortensen
 Emil Kollpacher
  SpaniaLuis Marsillach
 Arlette Vincent
 Poppe Berg 

 Kommentatorer og kringkastere 
Alle deltakerlandene overførte finalen. Under er en oversikt over kommentatorer og overføringer under Eurovision Song Contest 1962:
 Land KringkasterKanal Kommentator Kilde BelgiaBRTBRTWillem DuysRTBRTBNicole Védrès DanmarkDanmarks RadioDR TVOle MortensenProgram 2 FinlandYleSuomen TelevisioAarno WalliYleisohjelmaErkki MelakoskiRuotsinkielinen yleisohjelmaJan Sederholm FrankrikeRTFRTF TélévisionPierre TcherniaFrance I ItaliaRaiProgramma NazionaleRenato Tagliani, sendt med 45 minutters forsinkelse JugoslaviaJRTTelevizija BeogradLjubomir VukadinovićTelevizija ZagrebGordana Bonetti, sendt med 45 minutters forsinkelseTelevizija LjubljanaTomaž Terček LuxembourgCLTTélé-LuxembourgNicole Védrès Monaco Télé Monte CarloBrukte Frankrikes kommentatorRadio Monte CarloUkjent, sendt i opptak 23. mars NederlandNTSNTSWillem DuysNRUHilversum 2Willem Duys, sendt i opptak fra 23.00 NorgeNRKNRK FjernsynetOdd GrytheNRK Radio SpaniaTVETVEFederico GalloRNERNEUkjent StorbritanniaBBC BBC TVDavid Jacobs SveitsSRG SSRTV DRSTheodor HallerTSRBrukte Frankrikes kommentatorRSR 2TSIBrukte Italias kommentatorRSI 2 SverigeSveriges RadioSveriges Radio TVJan GabrielssonSR P1 TysklandARDDeutsches FernsehenRuth Kappelsberger ØsterrikeORFORFBrukte Tysklands kommentator

 Bildegalleri 

 Referanser 

 Eksterne lenker 


Kategori:Musikk i 1962
Kategori:1962 i Luxembourg
Kategori:Eurovision Song Contest